ai4bharat/Pralekha huggingface dataset:
अन्न प्रक्रिया उदयोग मंत्रालय
ऑपरेशन ग्रीन्स अंतर्गत पथदर्शी प्रकल्प
नवी दिल्ली, 15 मार्च 2022
अन्न प्रक्रिया उद्योग मंत्रालय निवडक समूहक्षेत्रात टोमॅटो, कांदा आणि बटाटा  पिकांच्या एकात्मिक मूल्य साखळी विकासासाठी नोव्हेंबर, 2018 पासून ऑपरेशन ग्रीन्स योजना राबवत आहे.
योजना सुरू झाल्यापासून, एकूण 363.30 कोटी रुपये खर्चाचे सहा  मूल्य साखळी विकास प्रकल्प मंजूर करण्यात आले आहेत; यात 136.82 कोटी रुपये अनुदान आणि 226.48 कोटी रुपये खाजगी गुंतवणूक यांचा समावेश आहे. या सहा प्रकल्पांचा तपशील परिशिष्टात दिलेला आहे.
परिशिष्ट
लोकसभेत 15 मार्च 2022 रोजीच्या अतारांकित प्रश्न क्रमांक 2272 च्या भाग- ते  च्या ऑपरेशन ग्रीन्स योजनेंच्या अनुषंगाने दिलेला संदर्भ
ऑपरेशन ग्रीन्स योजनेंतर्गत मंजूर झालेल्या प्रकल्पांचा तपशील
|
|
SN
|
|
Name of PIA
|
|
Location of Cluster
|
|
Name of Crop
|
|
Approval date
|
|
Primary/
Secondary Processing Facilities


|
|
Storage Capacity 
|
|
Total Project Cost

|
|
Grant-in-aid sanctioned 
|
|
Private Investment leveraged 
|
|
1
|
|
M/s Andhra Pradesh Food Processing Society
|
|
Chittor, Anantapur, Andhra Pradesh
|
|
Tomato
|
|
20.03.2019
|
|
90000
|
|
19150
|
|
109.99
|
|
48.82
|
|
61.17
|
|
2
|
|
M/s Nedspice Dehydration India LLP
|
|
Bhavnagar, Gujarat
|
|
Onion
|
|
20.03.2019
|
|
9000
|
|
3200
|
|
63.64
|
|
25.22
|
|
38.42
|
|
3
|
|
M/s KhemanandDudh&Krishi Producer Company Ltd
|
|
Ahmednagar, Maharashtra
|
|
Onion
|
|
08.01.2020
|
|
78750
|
|
5000
|
|
31.33
|
|
14.60
|
|
16.73
|
|
4
|
|
M/s Banaskantha District Cooperative Producer Union Ltd
|
|
Banaskantha, Gujarat
|
|
Potato
|
|
08.01.2020
|
|
79200
|
|
12000
|
|
103.87
|
|
30.56
|
|
73.31
|
|
5
|
|
M/s Vangi Foods
|
|
Kheda, Gujarat
|
|
Tomato
|
|
05.03.2020
|
|
9600
|
|
30
|
|
18.50
|
|
4.51
|
|
13.99
|
|
6
|
|
M/s SmartagriAgroville
|
|
Nashik, Maharashtra
|
|
Onion
|
|
03.02.2021
|
|
67834
|
|
7000
|
|
35.97
|
|
13.11
|
|
22.86
|
|
Total
|
|
334384
|
|
46380
|
|
363.30
|
|
136.82
|
|
226.48
अन्न प्रक्रिया उद्योग राज्यमंत्री श्री प्रल्हाद सिंह पटेल यांनी आज लोकसभेत एका लेखी उत्तरात ही माहिती दिली.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरण व्याप्तीने 201.30 कोटी मात्रांचा टप्पा पार केला
12 ते 14 वयोगटात 3.83 कोटीहून अधिक किशोरांना लसीची पहिली मात्रा
भारतातील उपचाराधीन रूग्णांची संख्या सध्याच्या घडीला 1,49,482
गेल्या 24 तासांत, 21,880 नव्या रूग्णांची नोंद
सध्याच्या घडीला कोविडमुक्तीचा दर 98.46 टक्के
साप्ताहिक पॉझिटिव्हिटी दर 4.51% टक्के
नवी दिल्ली, 22 जुलै 2022
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 201.30  कोटींचा टप्पा पार केला आहे. 2,65,61,942 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.83 कोटींपेक्षा  अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10410750
|
|
2nd Dose
|
|
10083124
|
|
Precaution Dose
|
|
6115148
|
|
FLWs
|
|
1st Dose
|
|
18428561
|
|
2nd Dose
|
|
17658239
|
|
Precaution Dose
|
|
11693029
|
|
Age Group 12-14 years
|
|
1st Dose
|
|
38343085
|
|
2nd Dose
|
|
26817744
|
|
Age Group 15-18 years
|
|
1st Dose
|
|
60961790
|
|
2nd Dose
|
|
50476535
|
|
Age Group 18-44 years
|
|
1st Dose
|
|
559109317
|
|
2nd Dose
|
|
506930982
|
|
Precaution Dose
|
|
10976867
|
|
Age Group 45-59 years
|
|
1st Dose
|
|
203605661
|
|
2nd Dose
|
|
194808808
|
|
Precaution Dose
|
|
7974448
|
|
Over 60 years
|
|
1st Dose
|
|
127386371
|
|
2nd Dose
|
|
121730361
|
|
Precaution Dose
|
|
29586999
|
|
Precaution Dose
|
|
6,63,46,491
|
|
Total
|
|
2,01,30,97,819
भारतातील एकूण उपचाराधीन रूग्णसंख्या सध्याच्या घडीला 1,49,482 आहे. उपचाराधीन रूग्णसंख्येची टक्केवारी देशाच्या एकूण पॉझिटिव्ह रूग्णांच्या तुलनेत 0.34 टक्के इतकी आहे.
परिणामी, भारतात रुग्ण बरे होण्याचा दर 98.46% झाला आहे.
गेल्या 24 तासात 21,219 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,31,71,653. झाली आहे.
गेल्या 24 तासात 21,880 नव्या कोरोना रुग्णांची नोंद झाली.
गेल्या 24 तासांत, एकूण 4,95,359 एकूण चाचण्या पार पाडल्या आहेत. आतापर्यंत, भारताने एकूण 87.16 कोटी हून अधिक चाचण्या घेतल्या आहेत.
देशातील साप्ताहिक पॉझिटिव्हिटी दर सध्याच्या घडीला 4.51 टक्के इतका असून दैनंदिन सध्याच्या घडीला 4.42 टक्के इतका आहे.
S.Thakur/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
वस्त्रोद्योग मंत्रालय
केंद्रीय मंत्रिमंडळाकडून ज्यूट पॅकेजिंग मटेरियल कायदा 1987 अंतर्गत पॅकेजिंग मटेरियल म्हणून तागाचा वापर करण्यासाठी आरक्षण मानकांना मंजुरी
धान्यासाठी तागाच्या गोण्यांचा 100% आणि साखरेसाठी 20 टक्के वापर अनिवार्य
नवी दिल्ली, 10 नोव्हेंबर 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या आर्थिक व्यवहारविषयक समितीने ज्यूट म्हणजेच ताग वर्ष 2020-21 साठी  पॅकेजिंगसाठी वापर अनिवार्य करण्याबाबत आरक्षण मानकांना 10 नोव्हेंबर 2021 रोजी मंजुरी दिली. ताग वर्ष 2021-22 साठी मंजूर झालेल्या या अनिवार्य पॅकेजिंग मानकांनुसार धान्याचे 100% पॅकेजिंग आणि साखरेच्या 20% पॅकेजिंगसाठी पिशव्यांचा उपयोग अनिवार्य केला आहे.
सध्याच्या प्रस्तावातील या आरक्षण मानकांमुळे देशांतर्गत कच्च्या तागाचे आणि तागाच्या पॅकेजिंग मटेरियलचे उत्पादन करणाऱ्यांचे हितरक्षण होईल. आत्मनिर्भर भारत या ध्येयाशी हे सुसंगत असेल. 'पॅकेजिंगसाठी तागाचे पॅकेजिंग मटेरियल' च्या आरक्षण मानकांमुळे भारतात 2020-21 या वर्षात घेतल्या गेलेल्या तागाच्या उत्पादनापैकी 66.57% उत्पादनाचा वापर झाला. या ज्यूट पॅकेजिंग मटेरियल कायद्यातील तरतूद अंमलात आणून सरकारने तागाच्या गिरण्या आणि तत्सम उद्योगांमध्ये असलेल्या 0.37 दशलक्ष कामगारांना दिलासा दिला. त्याचप्रमाणे शेतीवर अवलंबून असणाऱ्या 4 दशलक्ष कुटुंबाच्या रोजगाराला सहाय्य केले.
भारताची राष्ट्रीय अर्थव्यवस्था विशेषतः पूर्वेकडील भागातील पश्चिम बंगाल, बिहार, ओदिशा, आसाम, त्रिपुरा, मेघालय तसेच आंध्रप्रदेश आणि तेलंगण या राज्यांमधील अर्थव्यवस्थेमध्ये ताग उद्योगाला महत्व आहे. पश्चिम बंगाल सारख्या पूर्वेकडील प्रदेशात ताग उद्योग हा प्रमुख उद्योगांपैकी एक आहे.
ज्यूट पॅकेजिंग मटेरियल कायद्याअंतर्गत असलेले हे आरक्षण मानक ताग उद्योगातील 0.37 दशलक्ष कामगार आणि 4 दशलक्ष शेतकऱ्यांना थेट रोजगार पुरवण्यासाठी आहेत. ज्यूट पॅकेजिंग मटेरियल कायदा 1987 मुळे उत्पादक शेतकरी कामगार आणि उत्पादनातील इतर कामगार यांचे हितरक्षण झाले. ज्यूट उद्योगातील 75 टक्के उत्पादन हे मालवाहू गोणी बनवण्यासाठी वापरले जाते. या गोणींपैकी 90 टक्के गोणी या भारतीय अन्न महामंडळाला आणि राज्यांच्या अन्न खरेदी संस्थांना पुरवल्या जातात. उर्वरित गोण्यांची निर्यात केली जाते किंवा थेट बाजारपेठेत विकल्या जातात.
भारत सरकार दरवर्षी आठ हजार कोटी रुपयांच्या गोणी अन्नधान्यांच्या पॅकेजिंगसाठी विकत घेते आणि त्याद्वारे ताग उत्पादक शेतकरी आणि कामगार यांना हक्काची बाजारपेठ मिळवून देते.
सरासरी 30 लाख गासड्या म्हणजे नऊ लाख मेट्रिक टन हे तागाच्या गोण्यांचे सरासरी उत्पादन असते आणि ताग उत्पादक शेतकरी, कामगार आणि ताग उद्योगातील इतरांच्या हितरक्षणासाठी या तागाच्या गोण्यांचे पूर्ण उत्पादन खरेदी करण्यास सरकार कटिबद्ध आहे.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
टोक्यो 2020 मध्ये भारतीय पुरुष हॉकी संघाने त्यांची सर्वोत्तम खेळी केली आणि ते महत्वपूर्ण आहे : पंतप्रधान
पंतप्रधान श्री नरेंद्र मोदी म्हणाले की, टोक्यो मध्ये भारतीय पुरुष हॉकी संघाने त्यांची सर्वोत्तम खेळी केली असून आपल्या दृष्टीने तेच महत्वपूर्ण आहे. त्यांनी संघाला आगामी सामन्यासाठी आणि त्यांच्या भविष्यातील प्रयत्नांसाठी शुभेच्छा दिल्या.
आपली ट्विट संदेशात पंतप्रधान म्हणाले; "जय आणि पराभव हे जीवनाचे भाग आहेत .टोक्यो 2020 मध्ये आपल्या पुरुष हॉकी संघाने त्यांची सर्वोत्तम खेळी केली आणि तेच महत्त्वाचे आहे.संघाला आगामी सामन्यासाठी आणि त्यांच्या भविष्यातील प्रयत्नांसाठी शुभेच्छा. भारताला आपल्या खेळाडूंचा अभिमान आहे. "
संरक्षण मंत्रालय
हवाई दलाच्या आग्रा इथल्या तळावर “समन्वय- 2022” या मानवतावादी साहाय्य आणि आपत्कालीन मदत संयुक्त सरावाचे आयोजन
नवी दिल्ली, 24 नोव्हेंबर 2022
भारतीय हवाई दल 28 नोव्हेंबर 2022 ते 30 नोव्हेंबर 2022 या कालावधीत आग्रा इथल्या हवाई तळावर वार्षिक एचएडीआर अर्थात संयुक्त मानवतावादी सहाय्य आणि आपत्कालीन मदत 'समन्वय 2022' आयोजित करत आहे. संस्थात्मक आपत्ती व्यवस्थापन संरचना आणि आकस्मिक उपायांच्या अचूक परिणामकारकतेचे मूल्यांकन करण्याच्या उद्देशाने या सरावाचे आय़ोजन करण्यात येणार आहे. या सरावामध्ये आपत्ती व्यवस्थापनावरील परिसंवाद, मानवतावादी सहाय्य आणि आपत्कालीन मदतीशी संबंधित बाबींचे प्रदर्शन, हवाई कसरती यांचा समावेश असून हा सराव बहुसंस्थात्मक असेल.
या क्षेत्राशी संबंधीत देशातील विविध संस्थांच्या सहभागासोबतच या सरावात आसियान देशांचे प्रतिनिधीही सहभागी होणार आहेत. संरक्षणमंत्री राजनाथ सिंह 29 नोव्हेंबर 2022 रोजी नियोजित क्षमता प्रात्यक्षिक कार्यक्रमांसाठी प्रमुख पाहुणे म्हणून उपस्थित असतील.
समन्वय 2022 सराव, नागरी प्रशासन, सशस्त्र दले, राष्ट्रीय आपत्ती व्यवस्थापन प्राधिकरण, राष्ट्रीय औद्योगिक आपत्ती व्यवस्थापन, राष्ट्रीय आपत्ती प्रतिसाद दल, संरक्षण संशोधन आणि विकास संस्था, सीमा रस्ते संस्था, भारतीय हवामानशास्त्र विभाग, एनआरएस आणि भारतीय राष्ट्रीय सागरी माहिती केंद्र यासह आपत्ती व्यवस्थापनात असलेल्या विविध राष्ट्रीय आणि प्रादेशिक संघटना यांच्याकडून केल्या जाणाऱ्या मानवतावादी साहाय्य आणि आकस्मिक मदत याबाबत समन्वयवादी दृष्टिकोनाला चालना देईल. प्रभावी संवाद, आंतरकार्यक्षमता, सहकार्य आणि मानवतावादी साहाय्य व आपत्कालीन मदत यशस्वी करण्यातले त्यांचे उपयोजन यासाठी संस्थात्मक आराखडा तयार करण्यात योगदान, या बहुसंस्थात्मक सरावातून अपेक्षित आहे. त्याचबरोबर सहभागी आसियान सदस्य देशांसोबत या क्षेत्रातील ज्ञानाचे तसेच अनुभव आणि सर्वोत्तम कार्यपद्धतींची आदानप्रदान करण्यासाठी एक अनोखे व्यासपीठ उपलब्ध करून देणे हे या सरावाचे उद्दिष्ट आहे.
S.Kakade/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 166
पंतप्रधान कार्यालय
परळी वैजनाथ-विकाराबाद विद्युतीकरण प्रकल्पाच्या संपूर्ण मार्गाचे विद्युतीकरण झाल्याबद्दल पंतप्रधान नरेंद्र मोदी यांच्याकडून कर्नाटक, महाराष्ट्र आणि तेलंगणातील जनतेचे अभिनंदन
परळी वैजनाथ-विकाराबाद विद्युतीकरण प्रकल्पाच्या संपूर्ण २६८ किलोमीटरच्या मार्गाचे विद्युतीकरण आता झाले आहे. त्याबद्दल पंतप्रधान नरेंद्र मोदी यांनी आज कर्नाटक, महाराष्ट्र आणि तेलंगणातील जनतेचे अभिनंदन केले आहे.
पंतप्रधानांनी ट्विट केले:
"या प्रकल्पाला अधिक ऊर्जा मिळाली आहे, आणि त्याबद्दल कर्नाटक, महाराष्ट्र आणि तेलंगणातील लोकांचे अभिनंदन. प्रकल्पाच्या या विस्तारामुळे या राज्यांना फायदा होईल."
संरक्षण मंत्रालय
मालदीवच्या समुद्रातून सुटका केलेल्या दहा मच्छिमारांना भारतीय तटरक्षक दलाने मायदेशी आणले
नवी दिल्ली, 6 मे 2023
मालदीवच्या समुद्रातून सुटका केलेल्या दहा भारतीय मच्छिमारांना भारतीय तटरक्षक दलाने 06 मे 2023 रोजी विशाखापट्टणम येथे सुरक्षितपणे परत आणले आहे.
हे मच्छिमार 16 एप्रिल 2023 रोजी तामिळनाडूमधील कन्याकुमारी जवळच्या थेंगापट्टणम येथून समुद्रात गेले होते. मात्र त्यांच्या बोटीचे इंजिन निकामी झाले आणि पुढच्या पाच दिवसात ते मालदीवच्या सागरी क्षेत्रात वाहून गेले. 26 एप्रिल 2023 रोजी भारतीय तटरक्षक दलाच्या सागरी बचाव समन्वय केंद्राच्या – एमआरसीसी च्या समन्वयाने एमव्ही फ्युरियस या जहाजाने मालदीवच्या शोध आणि बचाव क्षेत्रातून या मच्छिमारांची सुटका केली. भारतीय तटरक्षक दलाच्या सागरी बचाव समन्वय केंद्राला मिळालेल्या माहितीच्या आधारे, अंदमान आणि निकोबार बेटांमध्ये कॅम्पबेल खाडीतून प्रवास करणाऱ्या आयसीजीएस विग्रह या व्यापारी जहाजाला, या सुटका केलेल्या मच्छिमारांना तिथून बाहेर काढण्यासाठी पाठवण्यात आले होते.
या दहा मच्छिमारांपैकी आठ जण केरळमधील विझिंजमचे आहेत तर दोन जण तामिळनाडूतील कन्याकुमारी येथील आहेत. सुटका करण्यात आलेल्या सर्व दहा मच्छिमारांची तटरक्षक दलाच्या जहाजावर प्राथमिक वैद्यकीय तपासणी करण्यात आली. या तपासणीत हे सर्वजण निरोगी असल्याचे आढळून आले.
M.Pange/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
कार्मिक, सार्वजनिक तक्रार आणि निवृत्ती वेतन मंत्रालय
राष्ट्रीय ई-प्रशासन सेवा अंमलबजावणी मूल्यांकन – NeSDA ची पाचवी आवृत्ती- राज्ये/केंद्रशासित प्रदेशांचा मासिक अहवाल प्रकाशित
नवी दिल्ली, 21 ऑगस्ट 2023
प्रशासकीय सुधारणा आणि सार्वजनिक तक्रार विभागाने राष्ट्रीय ई-प्रशासन सेवा अंमलबजावणी मूल्यांकन अहवालाची  पाचवी आवृत्ती -राज्ये/केंद्रशासित प्रदेशांसाठीचा मासिक अहवाल” प्रकाशित केली आहे. ह्या अहवालात, सर्व राज्ये आणि केंद्रशासित प्रदेशात दिल्या जाणाऱ्या ई-सेवांची अंमलबजावणी कशाप्रकारे होत आहे, याची सद्यस्थिती देण्यात आली आहे.
जुलै महिन्यांतील मासिक अहवालात ई-सेवा, अनिवार्य ई-सेवा  यांच्या सद्यस्थितीचा अहवाल देण्यात आला आहे. तसेच, देशभरातील सर्व राज्ये आणि केंद्रशासित प्रदेशात सुरू असलेल्या सर्वोत्तम पद्धती अधोरेखित करण्यात आल्या आहेत. तसेच यात, राज्ये आणि केंद्रशासित प्रदेशांच्या एकल एकात्मिक सेवा अंमलबजावणी पोर्टलच्या माध्यमातून होणाऱ्या अंमलबजावणीबाबत माहिती नमूद करण्यात आली आहे. त्याशिवाय, या अहवालात शिक्षण क्षेत्राअंतर्गत पुरविल्या जाणाऱ्या ई-सेवांचे अधिक सखोल विश्लेषण करण्यात आले आहे.
जुलै 2023 साठीचा अहवाल प्रकाशित झाला असून तो
https://darpg.gov.in/sites/default/files/NeSDA_July.pdf या लिंकवर उपलब्ध आहे.
जुलै 2023 महिन्यासाठीच्या अहवालातील ठळक वैशिष्ट्ये खालीलप्रमाणे :
ई-सेवा
- 13,867 ई-सेवा राज्ये/केंद्रशासित प्रदेशांमध्ये पुरविल्या गेल्या आहेत, यात जूनच्या अहवालापेक्षा 6.3%  सेवांची वाढ झाली आहे.
शिक्षण क्षेत्रासाठीच्या ई-सेवा
- शिक्षण क्षेत्रासाठी 911 ई-सेवा आता सुरू करण्यात आल्या आहेत.
- मध्य प्रदेश सरकार शिक्षण क्षेत्रात सर्वाधिक ई-सेवा पुरवते ,
- शिक्षण क्षेत्रांतर्गत ओळखल्या गेलेल्या 25 प्रकारच्या वेगळ्या ई-सेवांपैकी, कर्नाटक  ई-सेवांचे जास्तीत जास्त प्रकार प्रदान करते.
- सर्वोत्तम पद्धती
गुजरात सरकारने जी-शाळा  विकसित केले आहे जे पहिली ते बारावी इयत्तेसाठी ई-सामग्रीसह लर्निंग मॅनेजमेंट सिस्टम वर आधारित आहे.
वर नमूद केलेले 06/08/2023 पर्यंतचे ई-सेवांचे आकडे राज्ये/केंद्रशासित प्रदेशांनी NeSDA – वे फॉरवर्ड डॅशबोर्डवर अपलोड केले आहेत. विभागाने नमूद केलेल्या ई-सेवांचे विविध शैक्षणिक उप-संकल्पनांमध्ये वर्गीकरण केले आहे.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
राष्ट्रपती कार्यालय
व्हिएतनाम राष्ट्रीय संसदेला राष्ट्रपतींनी केले संबोधित
नवी दिल्ली, 20 नोव्हेंबर 2018
राष्ट्रपती राम नाथ कोविंद यांनी व्हिएतनाम दौऱ्याच्या अखेरच्या दिवशी हनोई येथे व्हिएतनामच्या राष्ट्रीय संसदेला आज संबोधित केले. व्हिएतनामच्या राष्ट्राध्यक्षांशी त्यांनी द्विपक्षीय बैठक घेतली आणि प्रतिनिधी स्तरावरही चर्चा केली. यावेळी उभय देशादरम्यान चार करारांवर स्वाक्षऱ्या झाल्या.
व्हिएतनामचे माहिती आणि दूरसंवाद मंत्रालय आणि भारताचे दूरसंवाद मंत्रालय यांच्यात करार झाला. भारतीय उद्योग महासंघ आणि व्हिएतनाम चेंबर ऑफ कॉमर्स ॲन्ड इंडस्ट्री यांच्यातही एक करार झाला.
सागरी क्षेत्रात द्विपक्षीय सहकार्य वृद्धींगत करण्यासाठी भारत उत्सुक असल्याचे राष्ट्रपती म्हणाले. सागरी सुरक्षा, चाचेगिरी, सागरी मार्गाने अंमली पदार्थांची वाहतूक या दोन्ही देशांसाठी चिंतेची बाब असल्याचे राष्ट्रपतींनी सांगितले. नौदल आणि तटरक्षक दलाच्या जहाजांच्या परस्परांच्या बंदराला नियमित भेटी यामुळे उभय देशातले सहकार्य आणखी वाढीला लागेल असा विश्वास त्यांनी व्यक्त केला.
व्हिएतनामच्या पंतप्रधानांचीही राष्ट्रपती राम नाथ कोविंद भेट घेणार आहेत.
B.Gokhale/N.Chitale/P.Malandkar
(Visitor Counter : 130
विज्ञान आणि तंत्रज्ञान मंत्रालय
कोविड-19 पासून बचाव करण्यासाठी शास्त्रज्ञांनी विकसित केले स्वयं-निर्जंतुक होणारे जैवविघटनशील मास्क
कोविड-19 च्या संसर्गापासून बचाव करण्यासाठी भारतीय शास्त्रज्ञांनी उद्योग जगताच्या सहकार्याने आपोआप निर्जंतुक होणारे 'तांबे आधारित नॅनोपार्टीकलचे आवरण असलेले विषाणूरोधी' फेस मास्क विकसित केले आहेत.
हे मास्क कोविड-19 विषाणूपासून बचाव करण्यात तर प्रभावी आहेतच, त्याशिवाय इतर अनेक विषाणू आणि जीवाणूंच्या संसर्गापासून संरक्षण करण्यात देखील उपयुक्त ठरत आहेत.तसेच संपूर्णपणे विघटित होणाऱ्या घटकांपासून तयार करण्यात आलेले हे मास्क घालून श्वासोच्छ्वास घेणे सोपे आहे, तसेच ते धुता देखील येतात.
कोविड-19 आजारास कारणीभूत ठरलेल्या सार्स कोविड विषाणूपासून बचाव करण्यात सार्वजनिक ठिकाणी मास्कचा वापर करणे अत्यंत प्रभावी ठरले आहे. हा आरएनए विषाणू श्वसनाच्या मार्गाने पसरतो.
मास्कच्या माध्यमातून या विषाणूचा प्रसार रोखण्यात यश येत असल्याने वैज्ञानिक हे मास्क अधिकाधिक प्रभावी करण्यासाठी संशोधन करत आहेत, तर दुसरीकडे मास्क चा वापर प्रभावी ठरत असल्याचे सिद्ध झाल्याने बाजारात अतिशय महागडे मात्र विषाणूरोधी किंवा जीवाणूरोधी गुणधर्म नसलेले मास्क विक्रीसाठी आहेत. रुग्णालये, विमानतळे, रेल्वे स्थानके, मॉल्स, बाजार अशा गर्दीच्या ठिकाणी अशा मास्कमधून विषाणूचे संक्रमण रोखणे अतिशय कठीण आहे. सध्याच्या परिस्थितीत, जिथे कोरोना विषाणूच्या उत्प्रेरीत स्वरूपातील नवनवे स्वरुपातील विषाणू सातत्याने आढळत आहेत, अशावेळी कमी किमतीचे विषाणू रोधी मास्क तयार करणे अतिशय गरजेचे आहे.
याचाच विचार करत, आंतरराष्ट्रीय धातू भुकटी आणि नवे घटक याविषयीचे अत्याधुनिक संशोधन केंद्र -
, या विज्ञान आणि तंत्रज्ञान विभागाच्या अखत्यारीतील स्वायत्त संशोधन संस्थेने पेशीविज्ञान आणि आण्विक जीवशास्त्र संशोधन केंद्र, सीएसआरआर-सीसीएमबी आणि रेसिल केमिकल्स या बंगळुरू येथील कंपनीच्या सहकार्याने, 'स्वयं-निर्जंतुक होणारे, नॅनो पार्टीकल्स चे आवरण असलेल्या विषाणूरोधी फेस मास्क' विकसित केले आहेत. विज्ञान आणि तंत्रज्ञान विभाग पुरस्कृत कोविड महामारी विरुद्धच्या लढ्यासाठीच्या नॅनो-मिशन प्रकल्पाअंतर्गत, हे संशोधन करण्यात आले आहे.
त्याशिवाय, वापरलेल्या मास्कची विल्हेवाट कशी लावावी याविषयी सध्या जगभरात मोठी चिंता व्यक्त केली जात आहे. कोविड विरुद्ध उपयुक्त असलेले अनेक पारंपरिक मास्क केवळ एकदाच वापरासाठी असतात आणि ते विघटनशील देखील नाहीत.ज्यामुळे पर्यावरणासाठी मोठा धोका निर्माण होऊ शकतो.तसेच कचरा व्यवस्थापनासाठी ही हे चिंताजनक आहे. मात्र, हे नवे विषाणूरोधी मास्क सुती कापडापासून बनवलेले असून ते जैवविघटनशील आहेत. त्यामुळे, त्यातून श्वासोच्छवास करणे आणि ते स्वच्छ करणेही सोपे आहे.

Fig.1:  TEM image of the Cu based nano powders,  FE-SEM image of nanoparticle coated fabric,  Mask fabric exhibiting an efficacy >99.9% against SARS-CoV-2, and
 Demonstration of the single layer self-disinfecting masks at ARCI
Fig.2: Double Layer Antiviral  Cloth Masks
Contributors: Dr. Tata N. Rao, Dr. Kaliyan Hembram and Dr. Bulusu V. Sarada
For more details contact: tata@arci.res.in, director@arci.res.in.
पंतप्रधान कार्यालय
नौदल दिनानिमित्त पंतप्रधानांनी भारतीय नौदलाला दिल्या शुभेच्छा
पंतप्रधान नरेंद्र मोदी यांनी नौदल दिनानिमित्त भारतीय नौदलाच्या जवानांना शुभेच्छा दिल्या आहेत.
‘‘आमच्या नौदलाच्या सर्व शूरवीर जवानांना आणि त्यांच्या कुटुंबियांना नौदल दिनानिमित्त शुभेच्छा. भारतीय नौदल निर्भयतेने आपल्या सागरी सीमेचे रक्षण करीत आहे आणि ज्यावेळी गरज असेल त्या त्या वेळी मानवतेच्या दृष्टीने मदतही करीत आहे. भारताला लाभलेल्या शतकांपासूनच्या समृद्ध सागरी परंपरेचे स्मरण आजच्या दिनी आपण करीत आहे.’’ असे पंतप्रधान नरेंद्र मोदी यांनी म्हटले आहे.
----
S.Tupe/S.Bedekar/P.Kor
गृह मंत्रालय
लडाखच्या 10 सदस्यांच्या शिष्टमंडळाने आज केंद्रीय गृहमंत्री अमित शहा यांची भेट घेतली
लडाखच्या दहा सदस्यांच्या शिष्टमंडळाने आज केंद्रीय गृहमंत्री श्री अमित शहा यांची भेट घेतली. लडाखची अवघड भौगोलिक परिस्थिती आणि रणनीतिक महत्त्व लक्षात घेता, लडाखची भाषा, संस्कृती आणि भूमीचे संरक्षण, लडाखच्या लोकांचा विकासामध्ये असलेला सहभाग, रोजगाराचे संरक्षण आणि लोकसंख्या स्वरूपातील बदल या संदर्भात सर्व प्रतिनिधींनी चिंता व्यक्त केली. लडाख स्वायत्त हिल डेव्हलपमेंट कौन्सिलच्या निवडणुकीपूर्वी या संदर्भात निषेधही करण्यात आला.
केंद्रीय गृहमंत्री अमित शहा यांच्या अध्यक्षतेखाली आज एक बैठक झाली. लडाखची भाषा, लडाखची संस्कृती आणि लडाखमधील जमीन संवर्धनाशी संबंधित विषयांवर योग्य तोडगा काढण्यासाठी केंद्रीय गृह राज्यमंत्री जी.किशन रेड्डी यांच्या नेतृत्वात समिती गठीत करण्याचा निर्णय या बैठकीत घेण्यात आला. आज माननीय गृहमंत्र्यांना भेटलेल्या प्रतिनिधी मंडळाचे सदस्य, लडाखमधील निवडलेले सदस्य, लडाख स्वायत्त हिल डेव्हलपमेंट कौन्सिलचे सदस्य आणि भारत सरकारचे प्रतिनिधीत्व करणारे माजी पदाधिकारी आणि लडाख प्रशासन यांचा या समितीत समावेश असेल.
यावर लवकरात लवकर तोडगा काढण्यासाठी शिष्टमंडळातील सदस्यांनी व्यक्त केलेल्या चिंतेवर या समितीचे सदस्य विचार करतील आणि अंतिम निर्णय घेताना या समितीच्या मतांची दखल घेण्यात येईल.
दूरसंचार आणि माहिती तंत्रज्ञान मंत्रालय
गोवा टपाल क्षेत्राच्या पोस्ट मास्टर जनरल म्हणून 1994 तुकडीच्या टपाल सेवा अधिकारी मरियम्मा थॉमस यांनी स्वीकारला पदभार
गोवा, 25 मे 2023
गोवा टपाल क्षेत्राच्या पोस्ट मास्टर जनरल म्हणून मरियम्मा थॉमस यांनी पदभार स्वीकारला. या क्षेत्रात गोवा राज्य आणि महाराष्ट्र राज्यातील कोल्हापूर, सांगली, रत्नागिरी आणि सिंधुदुर्ग जिल्ह्यातील 2272 टपाल कार्यालयांचा समावेश आहे.
मरियम्मा थॉमस या भारतीय टपाल सेवेच्या 1994 च्या तुकडीच्या अधिकारी आहेत आणि यापूर्वी त्यांनी कर्नाटक, केरळ, तेलंगणा, महाराष्ट्र आणि तामिळनाडूमध्ये काम केलेले असून त्या अनुभव संपन्न आहेत. नवीन पोस्टमास्टर जनरल म्हणून, टपाल क्षेत्राच्या कामकाजावर देखरेख ठेवणे आणि त्या क्षेत्रातील लोकांना वेळेवर टपाल सेवा प्रदान करण्याची जबाबदारी पोस्ट मास्टर जनरल म्हणून मरियम्मा थॉमस यांच्यावर आहे.PIB Panaji | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
राष्ट्रपती कार्यालय
चार देशांच्या राजदूतांनी आपली ओळखपत्रे भारताच्या राष्ट्रपतींना केली सादर
भारताच्या राष्ट्रपती, श्रीमती द्रौपदी मुर्मू यांनी आज  राष्ट्रपती भवनात आयोजित एका समारंभात इक्वाडोर, सोमालिया, जर्मनी आणि सुरीनाम या देशांच्या राजदूतांची ओळखपत्रे स्वीकारली. ज्यांनी आपली ओळखपत्रे सादर केली त्यात पुढील देशातील राजदूतांचा समावेश आहे.
1. महामहीम फ्रान्सिस्को टिओडोरो माल्डोनाडो ग्वेरा, इक्वेडोर प्रजासत्ताकचे राजदूत
2. महामहीम अहमद अली दाहीर, फेडरल रिपब्लिक ऑफ सोमालियाचे राजदूत
3. महामहीम फिलीप अकरमन, फेडरल रिपब्लिक ऑफ जर्मनीचे राजदूत
4. महामहीम अरुणकोमार हार्डियन, सुरीनाम प्रजासत्ताकचे राजदूत
वाणिज्य आणि उदयोग मंत्रालय
सरकारच्या उपाययोजनांमुळे देशात थेट परदेशी गुंतवणुकीचा ओघ वाढला
आर्थिक वर्ष 2021-22 मध्ये भारतात आतापर्यंतची सर्वात जास्त म्हणजे 6,31,050 कोटी रुपयांची थेट परदेशी गुंतवणूक
नवी दिल्ली, 29 जुलै 2022
केंद्र सरकारने देशात एफडीआयअर्थात थेट परदेशी गुंतवणुकीला आकर्षित करण्यासाठी खुल्या आणि पारदर्शक धोरणाचा स्वीकार केला असून काही धोरणात्मकदृष्ट्या महत्त्वाची क्षेत्रे वगळता इतर बहुतांश क्षेत्रे थेट मार्गाने 100% एफडीआयसाठी खुली करण्यात आली आहेत. एफडीआय धोरणातील तरतुदींनुसार, ‘उत्पादन’ क्षेत्रातील परदेशी गुंतवणूक स्वयंचलित मार्गाने करण्यात परवानगी आहे. उत्पादनाशी संबधित व्यवहार गुंतवणूकदार संस्थेतर्फे स्वनिर्मिती प्रकारचा असू शकेल अथवा भारतात करारान्वये उत्पादन ज्यामध्ये मुख्य संस्था ते मुख्य संस्था अथवा मुख्य संस्था ते दलाल अशा पद्धतीने कायदेशीर दृष्ट्या योग्य करार करण्यात येतो अशा पद्धतीने निर्मिती करवून घेणे अशा पद्धतीच्या असू शकतात. तसेच, निर्मात्याने भारतात निर्मिलेली उत्पादने केंद्र सरकारच्या परवानगीशिवाय घाऊक अथवा किरकोळ विक्रीच्या माध्यमातून विकण्याची परवानगी देण्यात आली आहे.
एफडीआय धोरणातील सुधारणांच्या माध्यमातून सरकारने हाती घेतलेल्या उपाययोजनांमुळे देशात एफडीआयचा ओघ अधिक प्रमाणात येऊ लागला आहे. आर्थिक वर्ष 2021-22 मध्ये भारतात आतापर्यंतची सर्वात जास्त म्हणजे 6,31,050 कोटी रुपयांची थेट परदेशी गुंतवणूक झाली आहे. तसेच उत्पादन क्षेत्रात एफडीआय इक्विटीचा आर्थिक वर्ष 2020-21 मध्ये असलेला 89,766 कोटी रुपयांच्या गुंतवणुकीचा ओघ 76% नी वाढून आर्थिक वर्ष 2021-22 मध्ये 1,58,332 कोटी रुपये झाला आहे.
महागाई कमी करण्याच्या आणि चालू खात्यातील तूटीचे व्यवस्थापन करण्याच्या दृष्टीकोनातून भारताच्या आर्थिक आणि वित्तीय धोरणांची रचना करण्यात आली आहे. नव्याने उदयाला येणाऱ्या आर्थिक समस्यांना तोंड देण्यासाठी या व्यापक आराखड्यात, आर्थिक आणि वित्तीय समायोजन करण्यात येते.
परदेशी चलनाचा ओघ वाढविण्यासाठी भारतीय रिझर्व्ह बँकेने देखील अनेक उपक्रम हाती घेतले आहेत.
केंद्रीय वाणिज्य आणि उद्योग राज्यमंत्री सोम प्रकाश यांनी आज राज्यसभेत लिखित उत्तराद्वारे ही माहिती दिली.R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
पंतप्रधान कार्यालय
आशियाई क्रीडा स्पर्धेत पुरुषांच्या 800 मीटर धावण्याच्या शर्यतीत रौप्यपदक जिंकल्याबद्दल पंतप्रधानांनी धावपटू मोहम्मद अफसल पुलिकलकथचे केले अभिनंदन.
पंतप्रधान नरेंद्र मोदी यांनी आज आशियाई क्रीडा स्पर्धेतील पुरुषांच्या 800 मीटर स्पर्धेत रौप्य पदक जिंकल्याबद्दल ट्रॅक आणि फील्ड धावपटू मोहम्मद अफसल पुलिकलकथचे अभिनंदन केले आहे.
पंतप्रधानांनी X या समाज माध्यमावर पोस्ट केले:
"आशियाई क्रीडा स्पर्धेत पुरुषांच्या 800 मीटर धावण्याच्या शर्यतीत रौप्य पदक जिंकल्याबद्दल मोहम्मद अफसल पुलिकलकथचे अभिनंदन.
त्याची मेहनत आणि जिद्द फळाला आली आहे. भारत या यशाचा आनंदोत्सव साजरा करत आहे. शाब्बास!"